3.1. ການທ່ອງທ່ຽວທາງວັດທະນາທຳ ໝາຍເຖິງການທ່ອງທ່ຽວເພື່ອເບິ່ງສິ່ງທີ່ສະແດງເຖິງຄວາມເປັນວັດທະນາທຳ ເຊັ່ນ: ຫໍພະລາດຊະວັງເກົ່າ, ວັດບູຮານສະຖານ, ປະເພນີ, ວິຖີການດຳລົງຊີວິດ, ສິນລະປະທຸກຂະແໜງ ແລະ ສິ່ງຕ່າງໆທີ່ສະແດງເຖິງຄວາມຈະເລີນຮຸ່ງເຮືອງທີ່ມີການພັດທະນາໃຫ້ເໝາະສົມກັບສະພາບແວດລ້ອມ, ການດຳລົງຊີວິດຂອງບຸກຄົນໃນແຕ່ລະສະໄໝ. ຜູ້ທີ່ໄປທ່ອງທ່ຽວຈະໄດ້ຮູ້ເຖິງປະຫວັດ ຄວາມເປັນມາ, ຄວາມເຊື່ອຖື, ມຸມມອງຄວາມຄິດ, ຄວາມສັດທາ, ຄວາມນິຍົມຂອງບຸກຄົນໃນອາດີດທີ່ຖ່າຍທອດມາເຖິງປັດຈຸບັນ (ລິນທາ ຈັນທະລີມາ. ປະຫວັດແຫຼ່ງທ່ອງທ່ຽວທາງວັດທະນະທຳ, ພາກວິຊາການທ່ອງທ່ຽວ ແລະ ການໂຮງແຮມ, ມ.ຊ, 2011).